**Описание на най-важните постижения**

**на член—кор. Николай Петров дмн**

**и значението им за българския народ и държава**

Чл.-кор. Николай Петров преминава последователно през всички етапи на своето професионално и кариерно развитие.

**Ръководител катедра**

От 2004г. до настоящия момент проф. Петров полага изключителни усилия и успява да превърне КАРИЛ при ВМА в една от най-добрите структури в страната.

* В лечебно-диагностичен план – удвоява състава на катедрата, като численост и създава нови отделения по: интензивно лечение на сърдечно-съдови заболявания, отделение за авио-медицински транспорт на критично болни, отделение за хипербарно кислородо - лечение, отделение по палиативни грижи и отделение по кондициониране на донори и интензивно лечение след трансплантация, които са единствени по рода си за страната. Катедрата постига изключително висок обем дейности- 2000 анестезии и 140 критично болни месечно, при смъртност 2-4%, което е съпоставимо с резултатите на най-добрите клиники по интензивно лечение в Европа.
* Осигурява пълна подмяна с най-съвременното оборудване за анестезия и интензивно лечение. Дори в най-тежките моменти на КОВИД кризата осигуреността с апаратура и предпазни средства беше пълна
* Въвежда най-новите стандарти за анестезиология и интензивно лечение, терапевтична афереза, бъбречно-заместителна терапия, мултимодален мониторинг, лечение при политравма, сепсис, ентерално и парентерално хранене, интензивно лечение при КОВИД.
* Катедрата е сред най-предпочитано място за специализация при висока конкуренция на кандидатите. Годишно катедрата изгражда 2-4 нови специалисти по анестезиология и интензивно лечение. Благодарение на добрата теоретична и практическа подготовка много от тях се реализират като специалисти и ръководители на клиники в Европа.
* В катедрата тече интензивен процес на научна работа с разработка на дисертационни трудове и защитили докторанти – 6 под ръководството на проф. Петров, както и 5 процедури за придобиване на степен „доцент“ и „професор“. Провеждат се специализирани курсове за - кардиопулмонална ресусцитация, анестезия в амбулаторната практика, регионална анетстезия, ентерално и парентерално хранене, трудни дихателни пътища, лечение на травма, сепсис и др.
* Катедрата е база за клинични проучвания, за които е представена справка.
* Научните резултати се публикуват регулярно в специализирани реферирани списания в страната и чужбина, като над 400 са на проф. Петров, от създаването на катедрата и 223 за последните 5. Има издадени самостоятелно и в съавторство над 15 монографии и учебници.

**Ръководна дейност**

Като началник на ВМА в периода 2014-2017г.:

* Проф. Петров инициира подписването на Меморандум за сътрудничество между БАН и ВМА
* Намалява дълговете на ВМА от 227 млн лв. на 14 млн лв.
* Издига нивото на санаториумите в Хисаря и Банкя до топ 3 на най-добрите рехабилитационни центрове в страната
* Включва горните два санаториума за първи път в програмата за финансиране от НОИ, в резултат на което постига значително увеличение на заплащането на персонала
* За първи път ВМА е включена и започва да получава средства от МЗ за спешна помощ.
* Открити са нови структури- клиника по нефрология с 33 легла; клиника за стационарно лечение по физиотерапия, перално-шивашки комплекс, нова модерна медицинска регистратура; разширяване на информационната система; дигитализиране на рентгеновите изследвания и др.
* Ново съвременно медицинско оборудване и транспортни средства
* В учебно-преподавателски план: за първи път в страната стартира обучение по медицина за военни лекари – курсанти; реорганизира се и заработва на по-високо ниво учебно-научният отдел на ВМА. Реализираха се множество докторати и хабилитации на водещи специалисти. За първи път в историята на ВМА действащ военен стана член кореспондент. Създаден център за професионално обучение на санитарни инструктури-военно служещи и парамедици – единствен за България.
* ВМА значително разшири своето участие в научни проекти-национални и международни

**Министър на здравеопазването**

Проф. Петров е министър на здравеопазването в служебно правителство през 2013г. и в редовно правителство през 2017г.

Докато заема позицията:

* Провежда структурни промени в министерството и създава изключително важната според него дирекция „ Анализ и контрол на финансовите средства“
* Въвежда промени в договорите за управление на лечебните заведения, от които следва, че „ директор на лечебно заведение не може да получава допълнително материално стимулиране, ако заведението е на загуба в предходния месец“
* „ При закупуване на нова апаратура обществената поръчка се осъществява по най-ниска цена, като за таван се взема най-ниската постигната за подобно изделие цена в страната“
* Прави тотална реформа, касаеща употребата на алкохол и други упойващи вещества при шофиране на превозни средства, в резултат на което и към настоящия момент всички прилагани по-рано юридически прийоми за оневиняване са невъзможни
* Усъвършенствани са стандартите по различни специалности
* Значително е подобрен синхронът в работата между МЗ и НЗОК

**Президент на Българското дружество по Анестезиология и интензивно лечение**

От 2009г. до настоящия момент проф.Петров ръководи дружеството на анестезиолозите

Дейности:

* Конгреси-на всеки две години с 650 участника, силно международно участие и голяма научна продукция-около 60 пленарни доклада
* Проф.Петров организира национални конференции по конкретни теми-свински грип, птичи грип, травматизъм и др.

**Президент на Българското дружество по Ентерално и парентерално хранене**

От 2002г. до настоящия момент проф.Петров ръководи дружеството по ентерално и парентерално хранене

* Конгреси-на всеки две години с 350 участника, силно международно участие и голяма научна продукция-около 30 пленарни доклада

**Редакторска дейност**

* Главен редактор на списание “Анестезиология и интензивно лечение“, което благодарение на усилията на редакционната колегия е реферирано и индексирано в световната база данни “Scopus”, тираж 4-5 броя годишно, с международно автроско участие
* Главен редактор на списание „ Клинично хранене“, което е индексирано и реферирано в националната база данни на НАЦИД, тираж 3-4 броя годишно